ئەوەیش لە دیداریگ لەناوبەینیان لە داڤوس، ئمڕوو، وەگورەی بەیاننامەیگ لە سەرۆکایەتی حکومەت هەرێم کوردستان رەسیە ئاژانس شەفەق نیوز.
لە دیدارەگە باس شیوەیل بتەوکردن پەیوەندیەیل ناوبەین هەرێم کوردستان و شانشین بەحرەین کریا، وەتایبەت لە چینەیل بەرهەمهاوردن و پیشەسازی و کشتوکاڵی و گواستنەوەی بازرگانی.
وەزیر پیشەسازی و بازرگانی بەحرەین سەڵام شازادەی بەحرەین سەرۆک ئەنجومەن وەزیرەیل شێخ سەلمان بن حەمەد ئال خەلیفە ئەرا حکومەت هەرێم کوردستان رەسان، و دووارەی ئارەزووی لە بتەوکردن پەیوەندیەیل وەگەرد هەرێم کوردستان کرد.
وەزیر پیشەسازی و بازرگانی بەحرەین دووپات کرد ک ئەوەسا وەگەرد شاندیگ گەورە سەردان هەرێم کوردستان کەێد.
هەرلیوا، سەرۆک حکومەت نشان ئامادەیی هەرێم کوردستان ئەرا بەرزکردن پەیوەندیەیل وەگەرد شانشین بەحرەین لە گشت چینەیل کرد.
